## MEДИJA TPEHИГ - радионица

*\* Процењено трајање радионице - 40 минута*

**ЦИЉЕВИ РАДИОНИЦЕ**

Ученици ће научити шта су вести, како се одабирају теме, како се праве добре вести итд.

**ОЧЕКИВАНИ ИСХОДИ**

Научиће како постати ефикасан новинар, елиминисати страх, створити незаборавне медијске поруке.

**УВОД**

**Презентација** <https://prezi.com/_a5fnga3i7mq/?utm_campaign=share&utm_medium=copy>

**Шта ради новинар?**

* новинар прикупља, обрађује и објављује
информације у јавним медијима
* новинари раде у редакцијама новина, радио и телевизијских станица и разних
агенција
* прикупљају и обрађују најновије информације, а потом их – путем
листова, радио и телевизијских одашиљача те разних компјутерских мрежа – одашиљу до публике
* настоје да обавесте своју публику о локалним, државним и међународним политичким збивањима, о акцијама истакнутих и заслужних људи, разним компанијама, културним и спортским догађајима, криминалу, несрећама, природним катастрофама, ратовима

**Како постати новинар**

Добри новинари имају неке заједничке особине:

* критички размишљају, приступају и обрађују информације до којих долазе
* мотивисани су и упорни да дођу до истините вести поткрпљене доказима/чињеницама
* одлични су у комуникацији, лако разумеју и знају да испричају причу не додајући јој елементе научне-фантастике, драму, тензију или нешто слично

**Шта је вест**

“Знам шта је вест тек кад је видим”

“Вест је вест зато што је вест”

Свака вест мора да одговара на питања:

- Ко/Шта?
- Кад?
- Где?
- Како?
- Зашто?\*без додавања нашег личног мишљења и "улепшавања" измишљеним елементима

“Вест је – каже помало застарела новинарска пословица – само оно шта неко, негде покушава да сакрије. Све остало је маркетинг или ПР."

Дефиниције вести су различите, али све садрже услов да објављују чињенице – нове, значајне, занимљиве. Вест задовољава стару опаску: ново је оно што се разликује. Али, вест није догађај по себи; вест је новост намењена другима. А новост као суштина вести је не само објашњење нове чињенице, него и откриће новог значења познатих догађаја. Дакле, необично, актуелно и нимало свакодневно.”

Актуелност је, свакако, најважнији критеријум избора вести. Значајна је и периодичност, односно ритам објављивања. Поред новости, релевантност је други критеријум који од догађаја чини вест.

Најпознатију анегдотску дефиницију вести дао је својевремено Џон Богарт, уредник америчког локалног листа „Сун“ („Сунце“):

„Кад пас уједе човека, то није вест, али кад човек уједе пса – то је вест„.

Како да новинар одреди шта је вест? Живан Митровић, у приручнику „Из новинарске праксе“ (1976), тврди: „Вест пишемо само онда кад имамо важну вест да саопштимо читаоцима. Важност је у томе што интересује широк круг људи„.

Како бирамо теме за чланке? Тема мора да буде: нова, актуелна, интересантна и блиска.

**ЗАДАЦИ**

Изабери тему за чланак и размисли кога треба да питаш, шта и какви снимци/фотографије су ти потребни за причу (консултуј се са водитељем радионице).

**АНАЛИЗА**

Изабране теме су: ...

Пример добре праксе - представљамо шта смо смислили!